Predmet: Hrvatski jezik, 4.razred

Ishod:

SŠ HJ B.3.2. Učenik uspoređuje književne tekstove iste teme ili žanra na sadržajnoj i izraznoj razini i tumači reprezentativnost književne vrste u različitim književnopovijesnim razdobljima.

2. Zadatak za provjeru ostvarenosti ishoda:

Učenik samostalno piše usporedni esej na temu Lik Mersaulta i Raskoljnikova prema zadanim smjernicama. a u skladu s normama hrvatskoga jezika.

Učenik će povezati već usvojene ishode iz prethodnih odgojno-obrazovnih razdoblja s ishodima u ovom odgojno-obrazovnom procesu.

Kako bi uspješno izvršio zadani zadatak, učenik treba ostvariti sljedeće aktivnosti:

-ukratko opisati književnopovijesno razdoblje realizma i modernizma (trajanje razdoblja, predstavnici, najvažnije književne vrste i značajke razdoblja)

-usporediti književne tekstove prema temi i žanru na sadržajnoj i izraznoj razini

-objasniti reprezentativnost književne vrste u različitim književnopovijesnim razdobljima

smjernice:

- Predstavite romane Stranac i Zločin i kazna u kontekstu razdoblja u kojima su nastali.

- Portretirajte likove Mersaulta i Raskoljnikova u kontekstu romana. Usporedite i opišite kako Mersault i Raskoljnikov doživljavaju svoju situaciju. Objasnite uzrok njihova doživljaja i potkrijepite primjerima

- Objasnite povezanost tema i ideja u polaznim tekstovima i romanima.

- Protumačite u kakvu su odnosu, prema Vašemu mišljenju, sloboda i ljudska odgovornost na temelju pročitanih romana Zločin i kazna i Stranac.

- Svoje stavove potkrijepite čitateljskim iskustvom i primjerima iz romana.

3. Kognitivna razina:

U ovome će se zadatku kod učenika vrednovati najviša kognitivna razina – stvaranje koje podrazumijeva usvojenost svih nižih kognitivnih razina - od prisjećanja i razumijevanja, preko primjene i analize do samostalno oblikovanog stvaralačkog teksta.